ai4bharat/Pralekha huggingface dataset:
ভূ-বিজ্ঞানমন্ত্রক
সামুদ্রিক ঘূর্ণিঝড় তাউতে আগামী ২৪ ঘন্টায় আরও তীব্র আকার ধারণ করবে; উত্তর-উত্তর পশ্চিম অভিমুখে অগ্রসর হয়ে ১৭ তারিখ সন্ধে নাগাদ গুজরাট উপকূলের কাছাকাছি পৌঁছবে; পরদিন ভোরের দিকে এই ঘূর্ণিঝড় পোরবন্দর ও মাহুভার মধ্যদিয়ে স্থলভূমিতে আছড়ে পড়বে
নতুন দিল্লি, ১৬ মে, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্যানুযায়ী আজ সকাল ৮টা ১০ মিনিটে জারি করা বিবৃতি অনুসারে আরব সাগরে সৃষ্ট সামুদ্রিক ঘূর্ণিঝড় তাউতে গত ৬ ঘন্টা ধরে ঘন্টায় ১১ কিলোমিটার গতিবেগে উত্তর দিকে অগ্রসর হচ্ছে। আজ সকাল সাড়ে ৫টা নাগাদ এই ঘূর্ণিঝড়টির অবস্থান ছিল গোয়ার পাঞ্জিম থেকে ১৩০ কিলোমিটার পশ্চিম-দক্ষিণ পশ্চিমে, মুম্বাই থেকে ৪৫০ কিলোমিটার দক্ষিণে, গুজরাটের ভেরাভাল থেকে ৭০০ কিলোমিটার দক্ষিণ-দক্ষিণ পূর্বে এবং পাকিস্তানের করাচি থেকে ৮৪০ কিলোমিটার দক্ষিণ-পূর্বে।
আগামী ২৪ ঘন্টায় ঘূর্ণিঝড়টি আরও তীব্র আকার ধারণ করবে। এরপর সেটি উত্তর-উত্তর পশ্চিম অভিমুখে অগ্রসর হবে এবং আগামীকাল সন্ধে নাগাদ গুজরাট উপকূলের কাছাকাছি পৌঁছবে। পরদিন সকাল হওয়ার আগেই ঘূর্ণিঝড়টি ভাবনগর জেলার পোরবন্দর ও মাহুভার মধ্যদিয়ে স্থলভূমিতে প্রবেশ করবে। স্থলভূমিতে প্রবেশের সময় অতিপ্রবল রূপ ধারণকারী এই সামুদ্রিক ঘূর্ণিঝড়টির ঘন্টায় গতিবেগ দাঁড়াবে ১৫০ থেকে ১৬০ কিলোমিটার। ক্ষেত্র বিশেষে ঘন্টায় গতিবেগ সর্বোচ্চ ১৭৫ কিলোমিটারে পৌঁছতে পারে। স্থলভূমিতে আছড়ে পড়ার পর ১৮ তারিখ বিকেল নাগাদ অতিপ্রবণ ঘূর্ণিঝড়টি শক্তি হারিয়ে ঘূর্ণিঝড়ের আকার ধারণ করবে। এসময় এই ঝড়ের গতিবেগ থাকবে ঘন্টায় ৭০ থেকে ৮০ কিলোমিটার এবং ক্ষেত্র বিশেষে তা ৯০ কিলোমিটারে পৌঁছতে পারে। এরপর, ১৯ তারিখ সকাল নাগাদ এই ঘূর্ণিঝড় নিম্নচাপের রূপ নিয়ে ঘন্টায় ৩০ থেকে ৪০ কিলোমিটার বেগে বয়ে যাবে।
সামুদ্রিক এই ঘূর্ণিঝড়ের প্রভাবে কেরালা, কর্ণাটক, কোঙ্কন ও গোয়া, গুজরাট ও রাজস্থানের বিভিন্ন এলাকায় হালকা থেকে মাঝারি এবং বিক্ষিপ্ত ভাবে কিছু জায়গায় ভারী থেকে অতি ভারী বর্ষণের পূর্বাভাস দেওয়া হয়েছে। সামুদ্রিক এই ঘূর্ণিঝড়ের ফলে আজ থেকে ১৮ তারিখ পর্যন্ত উত্তর-পূর্ব আন্দামান সাগর উত্তাল থাকবে। এজন্য মৎস্যজীবীদের সমুদ্রে মাছ ধরতে যেতে নিষেধ করা হয়েছে। যে সমস্ত মৎস্যজীবী ইতিমধ্যেই মাছ ধরার জন্য উত্তর আরব সাগরে রয়েছেন, তাদের দ্রুত উপকূলে ফিরে আসার পরামর্শ দেওয়া হয়েছে।
CG/BD/AS
(Visitor Counter : 151
স্বাস্থ্যওপরিবারকল্যাণমন্ত্রক
বিশ্বে তৃতীয় স্থানে, ভারতে টিকাকরণের সংখ্যা ৯৪ লক্ষ ছাড়িয়েছে
মোট সুস্থতার সংখ্যা ক্রমশ উর্দ্ধমুখী ; সুস্থতার হার ৯৭ শতাংশের বেশি
১৬টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিড-১৯এ মৃত্যুর খবর নেই
নয়াদিল্লী, ১৮ ফেব্রুয়ারি, ২০২১
টিকাকরণের সংখ্যার নিরিখে ভারত বিশ্বে মার্কিন যুক্তরাষ্ট্র ও ব্রিটেনের পর তৃতীয় স্থানে রয়েছে। আজ সকাল ৮টা পর্যন্ত কোভিড-১৯এর বিরুদ্ধে লড়াইয়ে ৯৪ লক্ষের বেশি টিকাকরণ হয়েছে। আজ পর্যন্ত ৬১ লক্ষ ৯৬ হাজার ৬৪১ জন স্বাস্থ্যকর্মীকে টিকার প্রথম ডোজ, ৩ লক্ষ ৬৯ হাজার ১৬৭ জন স্বাস্থ্যকর্মীকে টিকার দ্বিতীয় ডোজ এবং করোনার বিরুদ্ধে লড়াইয়ে অগ্রভাগে থাকা ২৮ লক্ষ ৯৬ হাজার ৪২০ জন কর্মীকে প্রথম ডোজ দেওয়া হয়েছে। প্রথম ডোজ নেওয়ার পর যাদের ইতিমধ্যেই ২৮ দিন পূরণ হয়েছে তাদের গত ১৩ই ফেব্রুয়ারি থেকে কোভিড-১৯ টিকার দ্বিতীয় ডোজ দেওয়া শুরু হয়েছে।
টিকাকরণ অভিযানের ৩৩-তম দিনে  মোট ৪ লক্ষ ২২ হাজার ৯৮৯ জনকে টিকা দেওয়া হয়েছে। এরমধ্যে ৩ লক্ষ ৩০ হাজার ২০৮ জন সুফলভোগী প্রথম ডোজ এবং ৯২ হাজার ৭৯০ জন দ্বিতীয় ডোজ পেয়েছেন।
এখনও পর্যন্ত টিকাকরণ কর্মসূচির আওতায় যারা দ্বিতীয় ডোজ পেয়েছেন তাদের মধ্যে ৯৮.২০ শতাংশই ৭টি রাজ্যের। কেবল কর্ণাটকেই দ্বিতীয় পর্যায়ে ৫৪ হাজার ৩৯৭টি টিকার ডোজ দেওয়া হয়েছে।
কোভিড-১৯ রেখাচিত্রে অগ্রগতির প্রবণতা অব্যাহত রেখে ভারতে দৈনিক ভিত্তিতে সুস্থতার সংখ্যা ক্রমশ বাড়ছে। এই সংখ্যা আজ আরও বেড়ে হয়েছে ১ কোটি ৬ লক্ষ ৫৬ হাজার ৮৪৫। জাতীয় স্তরে সুস্থতার হার বেড়ে হয়েছে ৯৭.৩২ শতাংশ। একইভাবে, সুস্থতার সংখ্যা দৈনিক বাড়তে থাকায় এবং মৃত্যুর সংখ্যা ক্রমশ কমতে থাকায় সুস্পষ্টভাবে করোনায় আক্রান্তের সংখ্যা নিরন্তর নিম্নমুখী।
ভারতে মোট করোনায় আক্রান্তের কেবল ১.২৫ শতাংশ অর্থাৎ ১ লক্ষ ৩৭ হাজার ৩৪২ জন সুস্পষ্টভাবে করোনায় আক্রান্ত। গত ২৪ ঘন্টায় করোনামুক্ত হয়েছেন ১১ হাজার ৯৮৭ জন।
দেশে গত ২৪ ঘন্টায় নতুন করে করোনায় আক্রান্তের সংখ্যাতেও ইতিবাচক অগ্রগতি লক্ষ্য করা গেছে। কেবল ২টি রাজ্যে গত ২৪ ঘন্টায় ১ হাজারের বেশি আক্রান্তের ঘটনা ঘটেছে।
১৬টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিড-১৯এ মৃত্যুর ঘটনা ঘটেনি। এই রাজ্য ও কেন্দ্রশাসিত অঞ্চলগুলির মধ্যে রয়েছে দিল্লী, ওড়িশা, জম্মু-কাশ্মীর, ঝাড়খন্ড, মেঘালয়, সিকিম, আন্দামান ও নিকোবর দ্বীপপুঞ্জ, ত্রিপুরা, অরুণাচলপ্রদেশ প্রভৃতি।
দেশে গত ২৪ ঘন্টায় কেবল একটি রাজ্যে ২০ জনের বেশি মৃত্যুর খবর মিলেছে। গত ৭ দিনে দৈনিক ভিত্তিতে আক্রান্তের হার ক্রমশ নিম্নমুখী। চলতি মাসের ১ তারিখে আক্রান্তের হার দৈনিক ১.৮৯ শতাংশ থেকে কমে আজ ১.৬৯ শতাংশ হয়েছে।
কেবল কেরালা ও মহারাষ্ট্রে মোট আক্রান্তের ৭৫ শতাংশ, মোট সুস্থতার ৭২ শতাংশ এবং মোট মৃত্যুর ৫৫ শতাংশ ঘটনা ঘটেছে। দেশে গত ২৪ ঘন্টায় আরোগ্য লাভকারীদের ৮৫.১৪ শতাংশই ৬টি রাজ্যের বাসিন্দা। কেরালা থেকে একদিনেই সর্বাধিক ৪ হাজার ৮৩২ জন সুস্থ হয়েছেন। মহারাষ্ট্রে আরোগ্য লাভ করেছেন ৩ হাজার ৮৫৩ জন। অন্যদিকে কর্ণাটকে সুস্থ হয়েছেন ৫৩৭ জন।
দেশে গত ২৪ ঘন্টায় ১২ হাজার ৮৮১ জন নতুন করে আক্রান্ত হয়েছেন। এরমধ্যে, ৬টি রাজ্য থেকেই আক্রান্তের হার ৮৬.৬১ শতাংশ। কেরালাতে একদিনেই সর্বাধিক ৪ হাজার ৮৯২ জন আক্রান্ত হয়েছেন। মহারাষ্ট্রের আক্রান্তের সংখ্যা ৪ হাজার ৭৮৭। অন্যদিকে, তামিলনাড়ুতে ৪৫৪ জন নতুন করে আক্রান্ত।
দেশে গত ২৪ ঘন্টায় করোনায় ১০১ জনের মৃত্যু হয়েছে। এরমধ্যে ৭৬.২৪ শতাংশই মারা গেছেন ৫টি রাজ্যে। মহারাষ্ট্রে সর্বাধিক ৪০ জনের মৃত্যু হয়েছে। কেরালায় মারা গেছেন ১৬ জন এবং পাঞ্জাবে মৃত্যু হয়েছে ১০ জনের।
প্রধানমন্ত্রীরদপ্তর
প্রধানমন্ত্রীর দপ্তর “এক বিশ্ব, এক স্বাস্থ্য” শীর্ষক ডঃ মনসুখ মান্ডভিয়ার নিবন্ধ ভাগ করে নিয়েছে
নয়াদিল্লি, ০৯ জুন, ২০২৩
প্রধানমন্ত্রীর দপ্ত্যর “এক বিশ্ব, এক স্বাস্থ্য” শীর্ষক ডঃ মনসুখ মান্ডভিয়ার লেখা নিবন্ধ সকলের সঙ্গে ভাগ করে নিয়েছে।
কেন্দ্রীয় স্বাস্থ্য মন্ত্রীর ট্যুইট সকলের সঙ্গে ভাগ করে নিয়ে প্রধানমন্ত্রীর কার্যালয়ে ট্যুইট করেছে “কেন্দ্রীয় স্বাস্থ্য মন্ত্রী @mansukhmandviya লিখেছেন, কিভাবে কোভিড মহামারী চলাকালীন কোউইন এবং ই-সঞ্জীবনীর মতো প্ল্যাটফর্মগুলি টিকাদান ও স্বাস্থ্য পরিষেবাদানের ক্ষেত্রে গেম চেঞ্জার হিসেবে প্রমাণিত হয়েছিল”।
CG/SS/SB……
(
রাষ্ট্রপতিরসচিবালয়
ভারতের রাষ্ট্রপতি স্বচ্ছ অমৃত মহোৎসবের প্রশংসা করেছেন এবং স্বচ্ছ সর্বেক্ষণ পুরস্কার-২০২১ প্রদান করেছেন
নতুন দিল্লি, ২০ নভেম্বর, ২০২১
ভারতের রাষ্ট্রপতি শ্রী রাম নাথ কোবিন্দ স্বচ্ছ অমৃত মহোৎসবে ভাষণ দিয়েছেন এবং স্বচ্ছ সর্বেক্ষণ পুরস্কার-২০২১ প্রদান করেছেন। নতুন দিল্লিতে আজ নগরোন্নয়ন মন্ত্রকের পক্ষ থেকে এই অনুষ্ঠানের আয়োজন করা হয়।
রাষ্ট্রপতি তাঁর ভাষণে বলেন, এবছর স্বচ্ছ সর্বেক্ষণ পুরস্কারের একটি বিশেষ বৈশিষ্ট্য রয়েছে, কেননা এ বছর আমরা 'আজাদী কা অমৃত মহোৎসব' উদযাপন করছি। মহাত্মা গান্ধী বলেছিলেন, 'স্বচ্ছতাই ধার্মিকতা এবং দেবানুগত্যের পরবর্তী ধাপ।' বাপুজির কথায়, স্বচ্ছতাকে সর্বাধিক গুরুত্ব দেওয়া উচিত। গান্ধীজীর এই সর্বাধিক গুরুত্বের বিষয়টি প্রাধান্য দিয়ে ভারত সরকার স্বচ্ছ ভারত অভিযানের মাধ্যমে জন আন্দোলন গড়ে তুলেছেন। রাষ্ট্রপতি জানান, দেশকে সম্পূর্ণ পরিষ্কার পরিচ্ছন্ন রাখাটাই আমাদের স্বাধীনতা সংগ্রামীদের প্রতি শ্রদ্ধা জানানোর প্রকৃষ্ট নিদর্শন হয়ে থাকবে।
রাষ্ট্রপতি বলেন, করোনা জনিত অতিমারি পরিস্থিতিতেও সাফাই মিত্ররা এবং স্যানিটেশন কর্মীরা লাগাতার ভাবে তাঁদের কর্তব্য পালন করে চলেছেন। সরকার অপরিচ্ছন্নতার কারণে কোন স্যানিটেশন কর্মীর জীবন যাতে ঝুঁকির মধ্যে না পড়ে, তা নিশ্চিত করতে প্রতিশ্রুতিবদ্ধ। রাষ্ট্রপতি নগরোন্নয়ন মন্ত্রকের পক্ষ থেকে 'সাফাই মিত্র সুরক্ষা চ্যালেঞ্জ' নামে যে উদ্যোগ গ্রহণ করা হয়েছে তার প্রশংসা করে বলেন, দেশের ২৪৬ টি শহরে যান্ত্রিক ভাবে নর্দমা এবং সেপটিক ট্যাংক পরিষ্কারের ব্যবস্থা করা হয়েছে। তিনি এই যান্ত্রিক ব্যবস্থার আরও বিস্তার ঘটিয়ে সমস্ত শহরে ছড়িয়ে দেওয়ার জন্য মন্ত্রকের কাছে পরামর্শ দেন। তিনি বলেন, হাতে করে ময়লা পরিষ্কার একটি লজ্জাজনক প্রথা। এই প্রথার বিলোপ সাধন করা কেবল সরকার নয়, সমাজ এবং নাগরিকদেরও দায়িত্ব।
কঠিন বর্জ্য নিষ্কাশনের কার্যকর ব্যবস্থাপনা শহরকে পরিষ্কার রাখতে অত্যন্ত গুরুত্বপূর্ণ বলে রাষ্ট্রপতি মন্তব্য করেন।
তিনি বলেন, ২০২১ সালের ১ অক্টোবর প্রধানমন্ত্রী 'স্বচ্ছ ভারত অভিযান- শহরাঞ্চল ২- এর সূচনা করেছিলেন, এর উদ্দেশ্য হচ্ছে, ২০২৬ সালের মধ্যে দেশের সমস্ত শহর বর্জ্যমুক্ত করা। শহরকে আবর্জনা মুক্ত করতে বাড়ি, রাস্তাঘাট, স্থানীয় এলাকা সাফ সুতোর করা। রাষ্ট্রপতি উল্লেখ করেন যে, এই লক্ষ্য পূরণের জন্য সরকারের পাশাপাশি নাগরিকদেরও সমানভাবে দায়িত্ব রয়েছে। আমাদের নিশ্চিত করতে হবে যে, প্রত্যেক বাড়ির ভেজা এবং শুকনো বর্জ্য আলাদা করে রাখতে হবে।
রাষ্ট্রপতি বলেন, পরিবেশ সংরক্ষণ হচ্ছে ভারতের ঐতিহ্যবাহী জীবনধারার একটি অবিচ্ছেদ্য অংশ। আজ সমগ্র বিশ্ব পরিবেশ সুরক্ষার উপর গুরুত্ব দিচ্ছে। বর্জ্য পদার্থ পুনর্ব্যবহার করার প্রতি জোর দেওয়া হচ্ছে। 'ওয়েস্ট টু ওয়েলথ' এই ধারনা তৈরি হয়েছে এবং এসব নিয়ে অনেক উদ্যোগ গড়ে উঠেছে। কাজেই এসব ক্ষেত্রে উদ্যোক্তা এবং বিনিয়োগকে উৎসাহিত করার জন্য উপযুক্ত পরিকল্পনা তৈরি করা যেতে পারে।
CG/ SB
(Visitor Counter : 170
আয়ুষ
অল ইন্ডিয়া ইন্সটিটিউট অফ আয়ুর্বেদ গবেষণার জন্য অ্যামিটি ইউনিভার্সিটি ফর আয়ুর্বেদ রিসার্চের সঙ্গে সমঝোতাপত্র স্বাক্ষর করেছে
নয়াদিল্লি, ০৮ অক্টোবর, ২০২০
স্বাস্থ্য পরিষেবায় আয়ুর্বেদের মাধ্যমে চিকিৎসায় উৎসাহ দেওয়ার জন্য আয়ুষ মন্ত্রক বিভিন্ন পদক্ষেপ গ্রহণ করেছে। মন্ত্রকের অধীনস্থ অল ইন্ডিয়া ইন্সটিটিউট অফ আয়ুর্বেদ  ৭ই অক্টোবর অ্যামিটি বিশ্ববিদ্যালয়ের সঙ্গে এ সংক্রান্ত একটি সমঝোতাপত্র স্বাক্ষর করেছে। আয়ুর্বেদ বিজ্ঞানের গবেষণা বাড়ানোই যার মূল উদ্দেশ্য।
অ্যামিটি বিশ্ববিদ্যালয় ২০১৮ সালে অ্যামিটি ইন্সটিটিউট অফ ইন্ডিয়ান সিস্টেম অফ মেডিসিন গড়ে তোলে। এআইআইএ, এই ইন্সটিটিউটের সঙ্গে সমঝোতাপত্র স্বাক্ষরের ফলে আয়ুর্বেদ ওষুধের গুণমান নির্ধারণ এবং রসায়নবিদ্যা ও ভেষজ বিদ্যায় গবেষণার সুযোগ তৈরি হ’ল। এই সমঝোতাপত্রের ফলে, ফার্মাসিউটিক্স, ফার্মাকোডায়নামিক এবং ফার্মাকোকাইনেটিক্স নিয়ে কাজ করতে সুবিধা হবে।
এই সমঝোতার মাধ্যমে আয়ুর্বেদ নিয়ে অত্যাধুনিক গবেষণার পাশাপাশি, আন্তর্জাতিক স্তরে আয়ুর্বেদ বিজ্ঞানের পরিচিতি ঘটানো সম্ভব হবে। এছাড়াও, আধুনিক বিজ্ঞানের সঙ্গে প্রচলিত জ্ঞানের মেল-বন্ধন ঘটিয়ে আয়ুর্বেদ গবেষণায় নতুন মাত্রা যোগ হবে।
আয়ুষ মন্ত্রক বর্তমান মহামারীর আবহে আন্তর্জাতিক স্তরে ভারতীয় চিকিৎসা ব্যবস্থাকে পরিচিত করাতে বিভিন্ন উদ্যোগ নিয়েছে। বৈজ্ঞানিক গবেষণা ও পরীক্ষা-নিরীক্ষার মধ্য দিয়ে রোগ-প্রতিরোধ সংক্রান্ত বিভিন্ন উপায় সম্পর্কে সকলে জানতে পারছেন। মন্ত্রক, আয়ুষ চিকিৎসা ব্যবস্থার মাধ্যমে রোগ-প্রতিরোধ করার জন্য সমভাবাপন্ন প্রতিষ্ঠানগুলির সঙ্গে আয়ুষের বিষয়ে সরকারি-বেসরকারি অংশীদারিত্বে বিভিন্ন প্রকল্প রূপায়ণে উৎসাহী।
দুটি প্রতিষ্ঠান জাতীয় স্বাস্থ্য ব্যবস্থার জন্য গ্রহণযোগ্য বিভিন্ন চিকিৎসা পদ্ধতি নিয়ে একযোগে কাজ করবে।
CG/CB/SB
(Visitor Counter : 154
ক্ষুদ্র, অতিক্ষুদ্রওমাঝারিশিল্পমন্ত্রক
আপৎকালীন ঋণ সহায়তা নিশ্চয়তা কর্মসূচি
নয়াদিল্লি, ০৫ অগাস্ট, ২০২১
আত্মনির্ভর ভারত প্যাকেজের অঙ্গ হিসাবে গত বছর আপৎকালীন ঋণ সহায়তা নিশ্চয়তা কর্মসূচি -র কথা ঘোষণা করা হয়। কোভিড-১৯ সঙ্কটের ফলে আর্থিক ক্ষেত্রে যে দূরবস্থা দেখা দিয়েছে, তার প্রেক্ষিতে ক্ষুদ্র ও মাঝারি শিল্প সংস্থাগুলি সহ ব্যবসায়িক ক্ষেত্রের সহায়তার জন্য এই কর্মসূচির কথা ঘোষণা করা হয়। ঋণদাতা প্রতিষ্ঠানগুলি যাতে ঋণ গ্রহীতাদের অপরিশোধযোগ্য ঋণের দরুণ আর্থিক দিক থেকে ক্ষতির সম্মুখীণ না হতে হয়, তার জন্যই আপৎকালীন ঋণ সহায়তা নিশ্চয়তা কর্মসূচি শুরু করা হয়েছে। এই কর্মসূচিতে ঋণ গ্রহণের ক্ষেত্রে যে সমস্ত বাধ্য-বাধকতা রয়েছে, সেগুলি নিম্নরূপ :
আপৎকালীন ঋণ সহায়তা নিশ্চয়তা কর্মসূচির প্রথম পর্যায়ে বাণিজ্যিক স্বার্থে ক্ষুদ্র ও মাঝারি শিল্প সংস্থাগুলিকে, ব্যবসায়িক প্রতিষ্ঠানগুলিকে, মুদ্রা ঋণ গ্রহীতা এবং ব্যক্তিগত ঋণ গ্রহীতাদের আর্থিক সুবিধা দেওয়া হয়। ৫০ কোটি টাকা পর্যন্ত বকেয়া ঋণের ক্ষেত্রে এবং ঋণ পরিশোধের সময় ৬০ দিন পেরিয়ে গেলেও কর্মসূচির সুবিধা পাওয়া যায়। আপৎকালীন ঋণ সহায়তা নিশ্চয়তা কর্মসূচির দ্বিতীয় পর্যায়ে আর্থিক সঙ্কটে থাকা ২৬টি ক্ষেত্রকে ঋণ সহায়তা দিতেই এই কর্মসূচি গ্রহণ করা হয়। ৫০ কোটি টাকা থেকে ৫০০ কোটি টাকা পর্যন্ত বকেয়া ঋণের ক্ষেত্রে এবং ঋণ পরিশোধের সময়সীমা ৬০ দিন পেরিয়ে গেলেও আর্থিক সুবিধা পাওয়া যায়।
এই কর্মসূচির তৃতীয় পর্যায়ে আতিথেয়তা, ভ্রমণ ও পর্যটন, খেলাধূলা ও অসামরিক বিমান পরিবহণ ক্ষেত্রের জন্য ঋণ সহায়তার সুবিধা চালু হয়েছে। কর্মসূচির চতুর্থ পর্যায়ে হাসপাতাল, নার্সিং হোম, ক্লিনিক, মেডিকেল কলেজ সহ তরল অক্সিজেন উৎপাদনের সঙ্গে যুক্ত ইউনিটগুলিকে ঋণ সহায়তা দেওয়া হয়।
অর্থ মন্ত্রকের আর্থিক পরিষেবা দপ্তর আপৎকালীন ঋণ সহায়তা নিশ্চয়তা কর্মসূচি রূপায়ণের দায়িত্বে রয়েছে। আর্থিক পরিষেবা বিষয়ক দপ্তরের তথ্যানুসারে গত দোসরা জুলাই পর্যন্ত কর্মসূচির মাধ্যমে ২ কোটি ৭৩ লক্ষ টাকা ঋণ সহায়তা মঞ্জুর করা হয়েছে। এর মধ্যে ২ কোটি ১৪ লক্ষ টাকা ঋণ সহায়তা ইতিমধ্যেই দেওয়া হয়েছে। এমনকি, ১ কোটি ১৪ লক্ষ ঋণ গ্রহীতাকে কর্মসূচির আওতায় ঋণ গ্যারান্টির সুবিধা দেওয়া হয়েছে।
ক্ষুদ্র ও মাঝারি শিল্প সংস্থাগুলির জন্য ঋণ পরিশোধের সময়সীমা আরও বৃদ্ধি করতে সরকার আপৎকালীন ঋণ সহায়তা নিশ্চয়তা কর্মসূচির আওতায় ব্যাঙ্ক ও আর্থিক প্রতিষ্ঠানগুলির জন্য সুদের হার ৯.২৫ শতাংশ স্থির করেছে। ব্যাঙ্ক বহির্ভূত আর্থিক প্রতিষ্ঠানগুলির ঋণের ওপর সুদের হার ১৪ শতাংশ স্থির হয়েছে। আত্মনির্ভর ভারত প্যাকেজের আওতায় অন্যান্য যেসব কর্মসূচির কথা ঘোষণা করা হয়েছে, তার মাধ্যমে বন্ধকী ছাড়াই সুদ মেটানোর সময়সীমা এক বছর বৃদ্ধি করা হয়েছে। ক্ষুদ্র ও মাঝারি শিল্প সংস্থাগুলির পাশাপাশি, অন্যান্য ক্ষেত্রগুলির জন্য এই কর্মসূচি সারা দেশে রূপায়ণ করা হচ্ছে।
লোকসভায় আজ এক লিখিত জবাবে এই তথ্য দেন ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রানে।
CG/BD/SB
(Visitor Counter : 382
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়ামজাত পণ্যের রপ্তানি
নতুন দিল্লি, ০৭ ফেব্রুয়ারি, ২০২২
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ রাজ্যসভায় এক প্রশ্নের লিখিত জবাবে জানিয়েছেন যে, তেল সংস্থাগুলির অভ্যন্তরীণ চাহিদা মেটানোর পর পেট্রোলিয়ামজাত পণ্যের উৎপাদিত উদ্বৃত্ত রপ্তানি করা হয়ে থাকে। ২০২০-২১ অর্থ বর্ষে তেল ক্ষেত্রে যুক্ত রাষ্ট্রায়ত্ত তৈল শোধনাগার এবং বেসরকারি তৈল শোধনাগার ১ লক্ষ ৫৭ হাজার ১৬৮ কোটি টাকা মূল্যের ৫৬ হাজার ৭৬৯ হাজার মেট্রিক টন  পেট্রোলিয়ামজাত পণ্য রপ্তানি করেছে।
তেল সংস্থাগুলি মূলত সংযুক্ত আরব আমিরশাহী, সিঙ্গাপুর, চীন, আমেরিকা, তুরস্ক, নেপাল, মালয়েশিয়া, নেদারল্যান্ডের মতো বিভিন্ন দেশে উচ্চ গতির ডিজেল, মোটর স্পিরিট, এভিয়েশন টারবাইন ফুয়েল, ন্যাফথা ইত্যাদি রপ্তানি করেছে।
পেট্রোল ও ডিজেলের দাম ২০১০ সালের ২৬শে জুন থেকে ২০১৪ সালের ১৯শে অক্টোবর পর্যন্ত বাজার নির্ধারিত হতো। এর পর থেকে রাষ্ট্রায়ত্ত তেল বিপণন সংস্থাগুলি আন্তর্জাতিক পণ্যের মূল্য এবং বাজারের অন্যান্য পরিস্থিতির উপর ভিত্তি করে পেট্রোল ও ডিজেলের মূল্য নির্ধারণের ক্ষেত্রে যথাযথ সিদ্ধান্ত নিয়ে থাকে। আন্তর্জাতিক মূল্য এবং টাকা - ডলারের বিনিময় হারের পরিবর্তন অনুসারে রাষ্ট্রায়ত্ত তেল বিপণন সংস্থাগুলি পেট্রোল ও ডিজেলের দাম বাড়িয়েছে বা কমিয়েছে। ২০১৭ সালের ১৬ই জুন থেকে সারা দেশে পেট্রোল ও ডিজেলের দৈনিক মূল্য নির্ধারণ কার্যকর হয়েছে। মালবাহী পণ্যের হার, ভ্যাট/ স্থানীয় শুল্ক ইত্যাদির কারণে সারা দেশে পেট্রোলের দাম পরিবর্তিত হয়।
দেশে রান্নার গ্যাস এলপিজি-র দাম নির্ভর করে সৌদি চুক্তি মূল্য -এর উপর। এটি এলপিজি-র আন্তর্জাতিক মূল্যের মানদণ্ড। সৌদি চুক্তি মূল্য ২০২০ সালের এপ্রিল থেকে ২০২১ সালের নভেম্বর পর্যন্ত প্রায় ২৫৮ শতাংশ বেড়েছে। সাধারণ মানুষকে এই আন্তর্জাতিক দাম বৃদ্ধির প্রভাব থেকে অব্যাহতি দিতে সরকার দেশীয় এলপিজি-র জন্য কার্যকরি মূল্য পরিবর্তন করে চলেছে।
CG/SS/SKD/
(Visitor Counter : 73
প্রধানমন্ত্রীরদপ্তর
ভারতের টিকাকরণ অভিযানে আরো একটি গুরুত্বপূর্ণ মাইলফলক অতিক্রম করায় প্রধানমন্ত্রীর সন্তোষপ্রকাশ
নতুনদিল্লি, ৬ই ডিসেম্বর, ২০২১
প্রধানমন্ত্রী শ্রী নরেন্দ্র মোদী ভারতের টিকাকরণ অভিযানে আরেকটি গুরুত্বপূর্ণ মাইলফলক অতিক্রম করায় সন্তোষ প্রকাশ করেছেন । দেশের যোগ্য নাগরিকদের মধ্যে ৫০%-র বেশী টিকার দুটি ডোজই নিয়েছেন।
কেন্দ্রীয় স্বাস্থ্য ও পরিবার কল্যানমন্ত্রী ডঃ মনসুখ মান্ডভিয়ার এক ট্যুইট বার্তার জবাবে প্রধানমন্ত্রী বলেছেন, “ভারতের টিকাকরণ অভিযানে আরেকটি গুরুত্বপূর্ণ মাইলফলক অতিক্রম করেছে। কোভিড-১৯ এর বিরুদ্ধে লড়াইকে শক্তিশালী করার জন্য এই উদ্যোগ বজায় রাখা অত্যন্ত গুরুত্বপূর্ণ।
আর হ্যা, মাস্ক পরা ও শারীরিক দূরত্ব বজায় রাখার মত কোভিড সংক্রান্ত সব বিধি এখনো মেনে চলতে হবে।“
CG/CB/SFS
(
সংস্কৃতিমন্ত্রক
সঙ্গীত নাটক অ্যাকাডেমি ২০১৮ সালের জন্য উস্তাদ বিসমিল্লা খান যুব পুরস্কার ঘোষণা করেছে
নয়াদিল্লি, ১৬ জুলাই, ২০১৯
দেশে সঙ্গীত, নৃত্য এবং নাটকের জাতীয় অ্যাকাডেমি, সঙ্গীত নাটক অ্যাকাডেমির জেনারেল কাউন্সিলের বৈঠক অনুষ্ঠিত হয় গত ২৬শে জুন অসমের গুয়াহাটিতে। এই বৈঠকে দেশের ৩২ জন শিল্পীকে  তাঁদের নিজ নিজ ক্ষেত্রে অনবদ্য অবদানের জন্য ২০১৮-র উস্তাদ বিসমিল্লা খান যুব পুরস্কারের জন্য নির্বাচিত করা হয়েছে।
উস্তাদ বিসমিল্লা খান যুব পুরস্কার ৪০ বছরের নিচে শিল্পীদের প্রদান করা হয়ে থাকে যাতে এই যুব শিল্পীরা নিজ নিজ ক্ষেত্রে তাঁদের কাজ করতে আরও বেশি উৎসাহ বোধ করেন, তাঁদের কর্মদক্ষতার আরও প্রসার ঘটে এবং জাতীয় পরিচিতি গড়ে ওঠে। শিল্পীদের যেসব ক্ষেত্রে নির্বাচিত করা হয়েছে সেগুলি হল –
সঙ্গীতের ক্ষেত্রে যে আটজন শিল্পী যুব পুরস্কার পাচ্ছেন তাঁরা হলেন সামীহান কাশালকার এবং রুচিরা কেদার , ধ্রুব বেদী , শুভ মহারাজ , সন্দীপ নারায়ণ , জে বি শ্রুতি সাগর , আর শ্রীধর  এবং এম ডি পল্লবী ।
নৃত্যের ক্ষেত্রে যে আটজন যুব পুরস্কার পাচ্ছেন তাঁরা হলেন, বিজ্ঞ রানি বসুদেবন এবং রাজিত বাবু যুগ্মভাবে  এই পুরস্কার পাচ্ছেন। দুর্গেশ গঙ্গানি , কলামণ্ডলম বৈশাখ , মঞ্জু এলাঙ্গবাম , মধুলিতা মহাপাত্র , অঞ্জলি বোরবোরা বরঠাকুর , রাকেশ সাই বাবু  এবং বিক্রম মোহন ।
যে সাতজন নাটকের জন্য এই পুরস্কার পাচ্ছেন তাঁরা হলেন, চবন প্রোমোদ আর , নম্রতা শর্মা , সুনীল পালওয়াল , প্রীতি ঝা তিওয়ারি , কুলদীপ পটগিরি , শুভদীপ গুহ , কলামণ্ডলম সাজিত বিজয়ন ।
প্রথাগত বা লোক বা আদিবাসী সঙ্গীত, নৃত্য, নাটক এবং পুতুল নাচের জন্য যে আটজন পুরস্কার পাচ্ছেন তাঁরা হলেন, বিহারের চন্দন তিওয়ারি , ছত্তিশগড়ের দীনেশ কুমার জাঙ্গড়ে , অসমের মনোজ কুমার দাস , গুজরাটের চন্দানি মানসিং জালা , মণিপুরের এ আনেশোরি দেবী , তামিলনাড়ুর পি রাজকুমার , পশ্চিমবঙ্গের মধুশ্রী হাইতাল  এবং উত্তরপ্রদেশের অশোক কুমার ।
উস্তাদ বিসমিল্লা খান যুব পুরস্কারের অর্থমূল্য ২৫ হাজার টাকা। সঙ্গীত নাটক অ্যাকাডেমির চেয়ারম্যান বিশেষ অনুষ্ঠানে এই যুব পুরস্কার প্রদান করবেন।
CG/SS/DM
(Visitor Counter : 203
বিজ্ঞানওপ্রযুক্তিমন্ত্রক
উদ্ভাবন ভিত্তির প্রসারে বিদ্যালয় পড়ুয়াদের সৃজনশীল মানসিকতায় উৎসাহদান
নয়াদিল্লী, ১৩ সেপ্টেম্বর, ২০২০
শিশুরা তাদের পারিপার্শিক সমস্যাগুলির সৃজনশীল সমাধানের লক্ষ্যে উদ্ভাবনমূলক মানসিকতা নিয়ে এগিয়ে আসতে পারে। সরকার উদ্ভাবনমূলক ভিত্তির প্রসারে দৈনন্দিন জীবনের সঙ্গে যুক্ত সমস্যাগুলির বিজ্ঞান ও প্রযুক্তিগত উপায়ে সমাধানসূত্র খুঁজে বের করার জন্য শিশুদের উৎসাহিত করে থাকে। এ ধরণের সৃজনশীল উদ্যোগগুলিকে কেন্দ্রীয় বিজ্ঞান ও প্রযুক্তি দপ্তর উৎসাহ যোগায় এবং মেধার পরিচয় রয়েছে এমন সৃজনশীল সমাধান সূত্রগুলির জন্য পড়ুয়াদের ১০ হাজার টাকা পর্যন্ত পুরস্কার দেওয়া হয়। শুধু তাই নয় সৃজনশীল এই সমাধান সূত্রগুলির প্রচার ও প্রসারে জেলা, রাজ্য ও জাতীয় স্তরে প্রদর্শনীর আয়োজন করা হয়।
দেশের প্রত্যন্ত অঞ্চলগুলি থেকেও লক্ষ লক্ষ শিশু দৈনন্দিন জীবনে যেসমস্ত সমস্যার সম্মুখীন হয়ে থাকে তার উদ্ভাবনমূলক সমাধান সূত্র খুঁজে বের করার চেষ্টা করছে। সৃজনশীল এই সমাধান সূত্রগুলির মধ্যে রান্নাঘরের জন্য নিরাপদ সরঞ্জাম, সুস্থায়ী জৈব শৌচাগার অথবা বর্জ্য পরিচালনার বিভিন্ন সমাধানের হদিশ রয়েছে।
কেন্দ্রীয় বিজ্ঞান ও প্রযুক্তি মন্ত্রক ২০১৭ সালে ন্যাশনাল ইনোভেশন ফাউন্ডেশনের সঙ্গে সহযোগিতায় শিশুদের সৃজনশীল মানসিকতার প্রসারে জাতীয় স্তরে পরিকল্পনা ও জ্ঞান সম্পর্কিত একটি কর্মসূচির সূচনা করে। এই কর্মসূচিতে ছাত্রছাত্রীদের সৃজনশীল উদ্ভাবনগুলির ধারাবাহিকতা বজায় রাখতে তাদের মানসিকতায় উৎসাহ দেওয়া হয়।
দেশের ৬ লক্ষ বিদ্যালয়ে তরুণ মেধাবীদের সৃজনশীল মানসিকতা প্রসারের লক্ষ্যে কেন্দ্রীয় বিজ্ঞান ও প্রযুক্তি মন্ত্রক সরকারি ও বেসরকারি বিদ্যালয়গুলির ছাত্রছাত্রীদের কাছ থেকে দৈনন্দিন জীবনের সঙ্গে যুক্ত সমস্যাগুলির সমাধানের সম্ভাবনা রয়েছে এমন উদ্ভাবনমূলক প্রকৃত ধ্যান-ধারণা পাঠানোর আমন্ত্রণ জানায়। ছাত্রছাত্রীদের প্রেরিত উদ্ভাবনমূলক ধ্যান-ধারণাগুলি বিদ্যালয়, জেলা ও রাজ্যস্তরে পুঙ্খানুপুঙ্খ বিশ্লেষণের পর জাতীয় স্তরের প্রতিযোগিতায় সামিল করার জন্য যাচাই করা হয়। ২০১৯-এ জাতীয় স্তরের প্রতিযোগিতার জন্য সমস্ত রাজ্য ও কেন্দ্রশাসিত অঞ্চল থেকে ৩ লক্ষ ৮০ হাজারেরও বেশি ছাত্রছাত্রী তাদের উদ্ভাবনমূলক ধ্যান-ধারণা জমা দেয়। এই সংখ্যা উত্তরোত্তর বৃ্দ্ধি পাচ্ছ। প্রাপ্ত ধ্যান-ধারণাগুলির মধ্যে কয়েকটিকে সেরা সৃজনশীলতার দৃষ্টান্ত হিসেবে ১০ হাজার টাকা পুরস্কার দেওয়া হয়েছে। জেলা ও রাজ্যস্তরে আয়োজিত কয়েক দফা প্রদর্শনীর পর নির্দিষ্ট কয়েকটি উদ্ভাবনমূলক সমাধান সূত্র জাতীয় স্তরের প্রতিযোগিতায় অংশগ্রহণের যোগ্যতা অর্জন করে।
এ বছর অনলাইনে উদ্ভাবনমূলক ধ্যান-ধারণা পাঠানোর প্রক্রিয়া গত পয়লা জুন থেকে শুরু হয়েছে। কোভিড মহামারীর জন্য ছাত্রছাত্রীরা যেহেতু বিদ্যালয়ে যেতে পারছে না, তাই এই সময়টিকে কাজে লাগানোর জন্যই বিজ্ঞান ও প্রযুক্তি দপ্তর তাদের উদ্ভাবনমূলক ধ্যান-ধারণাগুলি অনলাইন পোর্টালের মাধ্যমে জমা দেওয়ার ব্যাপারে উৎসাহ দিয়ে আসছে।
বিশ্ব উদ্ভাবন সূচকে ভারতের ধারাবাহিক অগ্রগতির বিষয়টিকে বিবেচনায় রেখে সরকার তরুণ মেধাবী ছাত্রছাত্রীদের মধ্যে সৃজনশীলতার এক অনুকূল সংস্কৃতির প্রসারে সর্বাত্মক প্রয়াস চালাচ্ছে। এই প্রয়াসের অঙ্গ হিসেবেই দেশের প্রত্যন্ত অঞ্চগুলিতেও ছাত্রছাত্রীরা সৃজনশীলতার ক্ষেত্রে তাদের দক্ষতার প্রমাণ রাখতে সচেষ্ট হয়ে উঠেছে।
(CG/BD/NS
দক্ষতাউন্নয়নওশিল্পোদ্যোগমন্ত্রক
দেশের ২০০টি স্থানে প্রধানমন্ত্রী জাতীয় শিক্ষানবিশ মেলা আয়োজিত হবে
নয়াদিল্লী, ১৩ জুন, ২০২২
কর্পোরেট সংস্থাগুলিতে হাতে-নাতে প্রশিক্ষণের সুবিধার জন্য যুবাদের যুক্ত করার লক্ষ্যে এবং কর্মসংস্থানের সুযোগ বাড়াতে কেন্দ্রীয় দক্ষতা উন্নয়ন ও শিল্পোদ্যোগ মন্ত্রক এখন থেকে প্রতি মাসে প্রধানমন্ত্রী জাতীয় শিক্ষানবিশ মেলা আয়োজন করবে। আজ সকাল ৯টা থেকে বিকেল ৫টা পর্যন্ত এই মেলার আয়োজন করা হয়েছে। দেশের ২০০টির বেশি স্থানে এই মেলার আয়োজন করা হয়েছে। ৩৬টির বেশি ক্ষেত্র থেকে ১ হাজারের বেশি সংস্থা মেলায় অংশগ্রহণ করছে। পঞ্চম থেকে দ্বাদশ শ্রেণী উত্তীর্ণ ব্যক্তি যাদের দক্ষতা প্রশিক্ষণের শংসাপত্র, আইআইটি ডিপ্লোমা অথবা স্নাতক পর্যায়ের ডিগ্রি রয়েছে তারা এই মেলায় এসে সংস্থাগুলির কাছে ইন্টারভিউ-এর আবেদন করতে পারেন। ইন্টারভিউ-এর মাধ্যমে মনোনিত প্রার্থীদের ৫০০টির বেশি ব্যবসায়িক ক্ষেত্র যেমন- ইলেক্ট্রিশিয়ান, হাউসকিপার, মেকানিক, বিউটিশিয়ান প্রভৃতি কাজে যুক্ত হতে পারবেন।
এ ধরণের মেলা আয়োজনের উদ্দেশ্যই হল বিভিন্ন শহর থেকে শিক্ষানবিশিদের কর্মসংস্থানের সুযোগ দেওয়া এবং হাতে-নাতে প্রশিক্ষণ দিয়ে তাদের কর্মকুশলতাকে আরও নিপুণ করা।
CG/BD/NS
(Visitor Counter : 131
স্বরাষ্ট্র মন্ত্রক
এবছর সাধারণতন্ত্র দিবসে কারা কর্মীদের সংশোধনমূলক কাজের জন্য সেবা পদক প্রদান করা হবে
নতুন দিল্লি, ২৫ জানুয়ারি, ২০২২
রাষ্ট্রপতি এবছর সাধারণতন্ত্র দিবস উপলক্ষে কারা কর্মীদের সংশোধনমূলক কাজের জন্য সেবা পদকের নামের তালিকায় অনুমোদন দিয়েছেন। বিশিষ্ট সেবার জন্য রাষ্ট্রপতির সংশোধনমূলক সেবা পদক পাচ্ছেন পাঁচ জন। প্রশংসনীয় সেবা কাজের জন্য সংশোধনমূলক সেবা পদক পাচ্ছেন ৩৭ জন। এর মধ্যে অন্য তম হলেন, এরাজ্যের বাসিন্দা সংশোধনাগারের প্রহরী শ্রী শান্তনু মালাকার এবং মুখ্য দায়িত্বপ্রাপ্ত প্রহরী শ্রী তিনকরী লাল ঘোষ।
CG/SS/SKD/
(Visitor Counter : 135
রেলমন্ত্রক
ভারতীয় রেল ২১শে মার্চ থেকে ১৪ই এপ্রিল, ২০২০ সময়কালের মধ্যে ভ্রমণের জন্য সমস্ত টিকিটের পুরো অর্থ ফেরত দেবে
কোভিড-১৯ এর সংক্রমণ নিয়ন্ত্রণের জন্য ১৪ই এপ্রিল, ২০২০ পর্যন্ত ট্রেন এবং টিকিট বুকিং বাতিল হওয়ার কারণে এটি করা হয়েছে
নতুন দিল্লি, ২৮ মার্চ ২০২০
২০২০ সালের ১৪ এপ্রিল পর্যন্ত সমস্ত যাত্রীবাহী ট্রেন বাতিল পরিপ্রেক্ষিতে ভারতীয় রেল ২১ শে মার্চ - ১৪ এপ্রিল ২০২০ সময়কালীন সমস্ত টিকিটের টাকা সম্পূর্ণ ফেরত দেওয়ার সিদ্ধান্ত নিয়েছে। এই নির্দেশিকাটি ২১-০৩-২০২০ তারিখের নির্দেশিকা অনুযায়ী টাকা ফেরতের নিয়মকানুন শিথিলকরণের পাশাপাশি বলবৎ থাকবে।
ফেরত দেওয়ার পদ্ধতিটি নিম্নরূপ হবে:
১। কাউন্টারে বুক করা পিআরএস টিকিট:
ক। টিকিট ২৭/০৩/২০২০ এর পূর্বে বাতিল হয়েছে: যাত্রীদের ব্যালেন্স রিফান্ডের জন্য টিডিআর  ফর্ম পূরণ করে ২১শে জুন, ২০২০ তারিখের মধ্যে যেকোন জোনাল হেড কোয়ার্টারে গিয়ে রেলওয়ের চিফ কমার্শিয়াল ম্যানেজার  বা চিফ ক্লেমস অফিসার  এর কাছে জমা দিতে হবে। রেল একটি সুবিধা প্রদান করবে যার মাধ্যমে যাত্রী এই জাতীয় টিকিট বাতিল করার সময় কাটা ব্যালেন্সের পরিমাণ ফেরত নিতে পারে।
খ। ২৭/০৩/২০২০ এর পরে টিকিট বাতিল করা হয়েছে: এ জাতীয় সমস্ত বাতিলকরণের ক্ষেত্রে সম্পূর্ণ অর্থ ফেরতযোগ্য হবে।
২। ই-টিকিট:
ক। ২৭/০৩/২০২০ এর আগে টিকিট বাতিল করা হয়েছে: যে যাত্রীর অ্যাকাউন্ট থেকে টিকিট বুক করা হয়েছিল, তার অ্যাকাউন্টে ব্যালেন্স টাকা ফেরত দেওয়া হবে। এর জন্য আইআরসিটিসি একটি সুবিধা প্রদান করবে।
খ। ২৭/০৩/২০২০ এর পরে টিকিট বাতিল করা হয়েছে: এ জাতীয় সমস্ত বাতিলকরণের ক্ষেত্রে সম্পূর্ণ অর্থ ফেরতযোগ্য হবে।
(CG/TG
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯০ কোটি ১৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ১৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১২ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯০ কোটি ১৮ লক্ষ ৫৩ হাজার ২১৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ১৮ লক্ষ ৮২ হাজার ৭৫৬টি টিকার ডোজ হাতে রয়েছে।
CG/SS/SB
(Visitor Counter : 80
প্রধানমন্ত্রীরদপ্তর
বাসব জয়ন্তীতে জগতগুরু বাসবেশ্বরকে প্রধানমন্ত্রীর শ্রদ্ধার্ঘ
নতুনদিল্লি, ১৪ই মে, ২০২১
প্রধানমন্ত্রী শ্রী নরেন্দ্র মোদী বাসব জয়ন্তীতে জগতগুরু বাসবেশ্বরকে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “ বাসব জয়ন্তীর এই বিশেষ মুহুর্তে আমি জগতগুরু বাসবেশ্বরকে প্রণাম জানাই। তাঁর উদার শিক্ষা , বিশেষ করে সামাজিক ক্ষমতায়ন, সম্প্রীতি, ভ্রাতৃত্ববোধ ও পরদুঃখকাতরতার প্রতি গুরুত্ব দেওয়ার নীতি বহু মানুষকে অনুপ্রাণিত করে । “
(CG/CB/